ΓΡΑΠΤΗ ΕΡΩΤΗΣΗ E-3634/02

υποβολή: Miquel Mayol i Raynal (Verts/ALE) προς την Επιτροπή

(17 Δεκεμβρίου 2002)

Θέμα: Συμφωνία σύνδεσης ΕΕ-Χιλής και σεβασμός των δικαιωμάτων του λαού των μαπούτσε

Στις 18 Νοεμβρίουπεγράφη συμφωνία σύνδεσης μεταξύ της ΕΕ και της Χιλής. Η συμφωνία περιλαμβάνει ρήτρα σχετικά με το σεβασμό των δικαιωμάτων του ανθρώπου. Το κεφάλαιο το αφιερωμένο στον πολιτικό διάλογο διαβεβαιώνει, στο δεύτερο σημείο, ότι Ο κύριος στόχος του πολιτικού διαλόγου () συνίσταται στην προώθηση, τη διάδοση, την περαιτέρω ανάπτυξη και την κοινή προστασία των δημοκρατικών αξιών, όπως της προστασίας των ανθρωπίνων δικαιωμάτων .

Η Χιλή είναι η μόνη χώρα της Λατινικής Αμερικής που δεν δέχεται την ύπαρξη ιθαγενών λαών. Ο σεβασμός και η προστασία των δικαιωμάτων τους, ειδικότερα των δικαιωμάτων του λαού μαπούτσε, κάθε άλλο παρά πραγματικότητα αποτελούν. Επιπλέον, η κυβέρνηση της Χιλής αρνείται να κυρώσει τη Συμφωνία 169 περί ιθαγενών και φυλετικών κοινοτήτων της Διεθνούς Οργάνωσης Εργασίας (1989). Ακόμη, διαπιστώνεται πλήθος πράξεων αυθαίρετης βίας εκ μέρους της αστυνομίας εις βάρος των κοινοτήτων μαπούτσε, πράξεις οι οποίες συχνά μένουν ατιμώρητες.

Στη Συμφωνίαπάρχει διαβεβαίωση ότι μια από τις αρχές στις οποίες στηρίζεται είναι αυτή της αειφόρου ανάπτυξης. Όμως, το έδαφος του λαού μαπούτσεφίσταται μια τυφλή εκμετάλλευση των φυσικών πόρων. Επίσης,φίσταται πλήθος περιβαλλοντικών συγκρούσεων: η καταστροφή του δάσους σε μεγάλο τμήμα των εδαφών μαπούτσε ή η κατασκευή φραγμάτων στη ζώνη πεχουέντσε του Alto Bio-bio. Το σχέδιο τουδροηλεκτρικού εργοστασίου Ralco απειλεί να πνίξει 3 500 εκτάρια πατρογονικής γης, παραβιάζει τους νόμους των αυτοχθόνων και συνεπάγεται τη μετακίνηση, μερικές φορές παρά τη θέλησή τους, πολλών οικογενειών μαπούτσε-πεχουέντσε.

Η Επιτροπή:

- γνωρίζει την κατάσταση του λαού μαπούτσε, καθώς και την πιθανή παραβίαση των δικαιωμάτων τους και του εδάφους τους από το κράτος της Χιλής·

- σκοπεύει να συμπεριλάβει ενδεχομένως στην ατζέντα του πολιτικού διαλόγου, όταν θα τεθεί σε ισχύ η Συμφωνία, την πολιτική και κοινωνική κατάσταση των κοινοτήτων μαπούτσε, προκειμένου η κυβέρνηση της Χιλής να αλλάξει την πολιτική που ακολουθεί έναντι των αυτοχθόνων λαών·

- θα συμπεριλάβει αντιπροσώπους μαπούτσε στον πολιτικό διάλογο που προβλέπεται από τη Συμφωνία Σύνδεσης·

Απάντηση του κ. Patten εξ ονόματος της Επιτροπής

(9 Ιανουαρίου 2003)

Η Επιτροπή γνωρίζει την κατάσταση του λαού των Μαπούτσε. Εξάλλου, συνέβαλε στη χρηματοδότηση πολλών προγραμμάτων μη κυβερνητικών οργανώσεων (ΜΚΟ)πέρ αυτού του λαού. Επίσης άρχισε, μαζί με την κυβέρνηση της Χιλής, ένα μεγάλο πρόγραμμα ανάπτυξης τηςπαίθρου στην ένατη περιφέρεια, όπου κατοικούν πολλοί Μαπούτσε.

Η ημερήσια διάταξη του πολιτικού διαλόγου είναι ανοικτή σε όλα τα προβλήματα των μερών. Ωστόσο, η Επιτροπή κρίνει ότι η πολιτική της κυβέρνησης της Χιλήςπέρ των ιθαγενών λαών ακολουθεί την σωστή κατεύθυνση. Πράγματι, η κυβέρνηση της Χιλής άρχισε μια σειρά δράσεων προσπαθώντας να δώσει απαντήσεις στα προβλήματα των Μαπούτσε· συγκεκριμένα δημιούργησε το Conadi (Corporacin Nacional de Desarrollo Indgena) το 1993 και άρχισε ένα ειδικό πρόγραμμα το 1999 για τη στήριξη του ιθαγενούς λαού. Το πρόγραμμα αυτό, που είναι απόρροια του διαλόγου μεταξύ της κυβέρνησης και πάνω από 3000 κοινοτήτων Μαπούτσε, περιλαμβάνει 32 προγράμματα δράσης. Εξάλλου, η σημερινή κυβέρνηση, λίγο μετά την ανάληψη καθηκόντων, κατάρτισε ένα σχέδιο δράσης με 16 μέτρα για να εντατικοποιηθεί η κοινωνική και δημόσια στήριξη προς τον ιθαγενή λαό.

Επίσης πρέπει ναπογραμμισθεί ότι το πολιτικό σύνταγμα της Χιλής διασφαλίζει το σεβασμό όλων των δικαιωμάτων που ανήκουν στον άνθρωπο, και τους συνταγματικούς και νόμιμους κανόνες που διασφαλίζουν σε όλους τους κατοίκους της χώρας το δικαίωμα δικαστικής και διοικητικής προσφυγής για την αποκατάσταση των δικαιωμάτων τους σε περίπτωση παραβίασής τους.

Η συμφωνία σύνδεσης Ένωσης — Χιλής προβλέπει ότι ο πολιτικός διάλογος μεταξύ των μερών θα πραγματοποιηθεί σε επίπεδο αρχηγών κράτους και κυβέρνησης, σεπουργικό επίπεδο και σε επίπεδο ανώτατωνπαλλήλων των δύο μερών. Οι αντιπρόσωποι του λαού Μαπούτσε θα έχουν ωστόσο την ευχέρεια να εκφράσουν τις απόψεις τους κατά τις συναντήσεις με τους αντιπροσώπους της κοινωνίας των πολιτών της Χιλής και της Ευρώπης, που προβλέπονται στη συμφωνία.